Seun (12) sterf in fratsongeluk | Maroela Media
'n KTM85cc soortgelyk aan die een waarmee Cyle Welgemoed verongeluk het. Foto: ddcracing.net
'n Seun van Despatch naby Port Elizabeth is op slag dood in 'n ongeluk met sy veldfiets.
Cyle Welgemoed (12), 'n gr. 5-leerder aan die Laerskool Frans Conradie, het Sondagmiddag op sy KTM85cc-veldfiets in Azaliapark op sy tuisdorp gery toe hy blykbaar beheer daaroor verloor en teen die grensmuur van 'n huis langs die oop veld vasgery het.
Sers. Majola Nkohli, polisiewoordvoerder, sê Welgemoed is op die toneel dood verklaar. Die polisie het 'n ondersoekdossier oopgemaak.
Woolies ontken kameras in aanpashokkies
Is die ouderdomsperk vir die ry van so 'n fiets nie 16 nie? Innige simpatie aan sy ouers.
So ook enkele jare gelede het 'n matriekseun vir 'n enkele oomblik op 'n veldfiets geklim en teen 'n muur vasgery en dood. Hier by ons word daar roekeloos gery met enige ding op wiele. Gaan eerder na 'n baan waar jy dan ook jouself kan meet aan andere se vernuf. Onthou: 'You won't be the first one BUT you could be the next one'.
Dit was n ongeluk… enige jong seun hou daarvan om te jaag, veral met n veldfiets….sy remme kon vas geslaan het? ons sal nie weet want ons was nie daar? my Innige meegevoel aan die ouers, om n kind te verloor is een van die seerste seer in die Lewe. RIV jong man.
Indien hy in die veld gery het en nie op n openbare pad nie, sou daar geen ouderdomsbeperking wees op hierdie enjin-grootte nie. Dis baie hartseer – al was daar ouer-toesig, sou dit nie n waarborg wees dat hy nie sou verongeluk nie. Hierdie goed gebeur so vinnig…
So jammer vir die ouers. Iewers sal 'n stop moet gesit word – dit is nou die hoeveelste keer in 2 weke wat 'n kind op 'n motorfiets sterf